|  |  |  |
| --- | --- | --- |
|  |  | (23) בחוק רישוי עסקים, התשכ"ח – 1968[[1]](#footnote-1), אחרי סעיף 29יא יבוא: |
|  |  |  |  | "פרק ב'1: רישוי עסקים בעלי חשיבות לאומית |
|  |  | החלטה על עסק בעל חשיבות לאומית | 29יב. | (א) הממשלה רשאית להחליט כי עסק טעון רישוי שיש בפעילותו חשיבות לאומית ושיש הצדקה לכך שרישויו לא ייעשה בידי רשות הרישוי כמשמעותה בסעיף 5 – הוא עסק בעל חשיבות לאומית (בחוק זה – עסק בעל חשיבות לאומית). |
|  |  |  |  |  |  | (ב) החלטה כאמור בסעיף קטן (א) תינתן לאחר המלצת הצוות המייעץ כמשמעותו בסעיף קטן (ג), לאחר ששוכנע שהתקיימו התנאים למתן החלטה כאמור; לעניין זה, ישקול הצוות בין היתר, שיקולים הנוגעים לשאלה אם העסק עוסק או מסייע לפיתוח, ייצור, אספקה, הולכה, אחזקה או אחסנה של מוצר חיוני למשק או במתן שירות חיוני לציבור. |
|  |  |  |  |  |  | (ג) לשם מתן המלצה כאמור בסעיף קטן (ב) יוקם צוות מייעץ (בסעיף זה – הצוות המייעץ), שחבריו הם: |
|  |  |  |  |  |  |  | (1) המנהל הכללי של משרד ראש הממשלה, והוא יהיה היושב ראש; |
|  |  |  |  |  |  |  | (2) המנהל הכללי של משרד הפנים; |
|  |  |  |  |  |  |  | (3) המנהל הכללי של משרד האוצר. |
|   |  |  |  |  |  | (ד) לצורך גיבוש המלצתו לעניין החלטה כאמור בסעיף קטן (א), יפנה הצוות המייעץ למנהל הכללי של כל משרד שתחום פעילות העסק היא באחריותו, לדעת הצוות, וכן למנהל הכללי של כל משרד נותן אישור שקביעת העסק כטעון רישוי נעשתה בהתייעצות עמו, לשם קבלת עמדתם; לא התקבלה עמדתו של מנהל כללי כאמור בתוך 21 ימים ממועד הפנייה אליו, יראו בכך כקיום חובת ההתייעצות עמו לפי סעיף קטן זה.  |
|  |  |  |  |  |  | (ה) הצוות המייעץ לא יעביר את המלצתו לממשלה אלא אם כן ניתנה לראש הרשות המקומית שבתחומה נמצא העסק, או לנציגו, הזדמנות להופיע ולהשמיע את עמדתו לפני הצוות, בתוך 21 ימים ממועד הפנייה אליו; לא הופיע ראש הרשות המקומית או נציגו בפני הצוות המייעץ בתקופה האמורה, על אף שהוזמן, יראו בכך ויתור על זכותו להישמע; ראש הרשות המקומית רשאי לבחור להעביר לצוות המייעץ את עמדתו בכתב ובלבד שיעשה זאת בתוך אותה תקופה.  |
|  |  |  |  |  |  | (ה1) החלטה כאמור בסעיף קטן (א) תפורסם ברשומות ובאתר האינטרנט של משרד ראש הממשלה; הודעה עליה תימסר לבעל העסק או למנהלו, לרשות הרישוי לעסקים בעלי חשיבות לאומית, לנותני האישור ולראש הרשות המקומית שבתחומה נמצא העסק, כולו או מקצתו, על ידי משרד ראש הממשלה. |
|  |  |  |  |  |  | (ו) הוראות סעיף 29א, (ג) ו-(ד) יחולו לעניין החלטה לפי סעיף קטן (א), בשינויים המחויבים.  |
|  |  | רשות הרישוי לעסקים בעלי חשיבות לאומית | 29יג. | על אף האמור בסעיף 5, מנהל היחידה לרישוי מפעלים ביטחוניים שהוקמה לפי סעיף 29ב הוא רשות הרישוי לעסקים בעלי חשיבות לאומית (בפרק זה – רשות הרישוי לעסקים בעלי חשיבות לאומית). |
|  |  | הבעת עמדתו של ראש הרשות המקומית שבתחומו עסק בעל חשיבות לאומית | 29יד. | לא יינתן רישיון או היתר זמני לעסק בעל חשיבות לאומית, אלא אם כן ניתנה לראש הרשות המקומית שבתחומה נמצא העסק, כולו או מקצתו, או לנציגו, הזדמנות להביע את עמדתו לפני רשות הרישוי לעסקים בעלי חשיבות לאומית, בתוך תקופה שתורה.  |
|  |  | תוקף רישיון | 29טו. | (א) רישיון שניתן לעסק שניתנה לגביו החלטה כאמור בסעיף 29יב(א), אשר היה בתוקף ערב כניסתה לתוקף של ההחלטה, יעמוד בתוקפו ויראוהו כאילו ניתן בידי רשות הרישוי לעסקים בעלי חשיבות לאומית. |
|  |  |  |  |  |  | (ב) ביטלה הממשלה החלטה כאמור בסעיף 29יב(א), ימשיך לעמוד בתוקפו רישיון שניתן לעסק שלגביו בוטלה ההחלטה כאמור ערב כניסתו לתוקף של ביטול ההחלטה, ויראוהו כאילו ניתן בידי רשות רישוי כמשמעותה בסעיף 5. |
|  |  | תחולת הוראות בשינויים | 29טז. | סעיפים 6, 14, 20 28 ו-31 יחולו לגבי עסק בעל חשיבות לאומית בשינויים אלה:  |
|  |  |  |  |  |  | (א1) בסעיף 6(א), הסיפה החל במילים "לעניין סעיף זה" – תימחק; |
|  |  |  |  |  |  | (1) בסעיף 14(א), בסיפה, במקום "רשות הרישוי המקומית" יקראו "רשות הרישוי לעסקים בעלי חשיבות לאומית"; |
|  |  |  |  |  |  | (2) בסעיף 20 –  |
|  |  |  |  |  |  |  | (א) במקום "לראש הרשות המקומית" יקראו "לרשות הרישוי לעסקים בעלי חשיבות לאומית"; |
|  |  |  |  |  |  |  | (ב) הוצאת צו הפסקה מינהלי לפי הוראות הסעיף האמור, בידי מי מהמנויים להלן טעונה אישור של גורם מוסמך ארצי כמפורט לצדו:  |
|  |  |  |  |  |  |  |  | (1) ממונה על איכות הסביבה, רופא מחוזי– גורם מוסמך ארצי כאמורבפסקה (2) להגדרה "גורם מוסמך ארצי", לפי העניין; |
|  |  |  |  |  |  |  |  | (2) מפקד כבאות מחוזי – גורם מוסמך ארצי כאמור בפסקה (3) להגדרה "גורם מוסמך ארצי"; |
|  |  |  |  |  |  |  |  | (3) מפקד משטרת המחוז – גורם מוסמך ארצי כאמור בפסקה (4) להגדרה "גורם מוסמך ארצי."; |
|  |  |  |  |  |  |  | (ג) בסעיף 28(א), במקום פסקה (3) יקראו: |
|  |  |  |  |  |  |  |  | "(3) רשות הרישוי לעסקים בעלי חשיבות לאומית או עובד המדינה שהיא הסמיכה לעניין זה;" |
|  |  |  |  |  |  |  | (ד) בסעיף 31(א) אחרי "מנהל היחידה למפעלים ביטחוניים" יבוא "או רשות הרישוי למפעלים בעלי חשיבות לאומית". |
|  |  | (23א) תחילתו של פרק ב'1 לחוק רישוי עסקים כנוסחו בחוק זה, ביום פרסומו של חוק זה. |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. ס"ח התשכ"ח, עמ' 204; התשע"ז עמ' 501. [↑](#footnote-ref-1)